ไทยติด “โควิด” เพิ่มทะลุหลักสิบ พบ 11 ราย กลุ่มกลับจากตปท. ป่วยสะสม 3,065 คน ไร้เสียชีวิต
"โฆษก ศบค." เผยไทยติด "โควิด" เพิ่มทะลุหลักสิบ พบ 11 ราย ยังคงเป็นกลุ่มเดินทางกลับจากตปท. ดันยอดป่วยสะสม 3,065 คน ไม่มีผู้เสียชีวิต
"โฆษก ศบค." เผยไทยติด "โควิด" เพิ่มทะลุหลักสิบ พบ 11 ราย ยังคงเป็นกลุ่มเดินทางกลับจากตปท. ดันยอดป่วยสะสม 3,065 คน ไม่มีผู้เสียชีวิต
28 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 28 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 11 ราย รวมยอดป่วยสะสม 3,065 ราย รักษาหายเพิ่ม 14 ราย รักษาหายแล้ว 2,945 ราย ยังรักษาอยู่ 63 ราย ไม่มีผู้เสียชีวิตเพิ่ม ยอดผู้เสียชีวิตรวม คงที่ 57 ราย
สำหรับผู้ติดเชื้อใหม่ทั้ง 11 รายนี้ เป็นผู้ที่เดินทางกลับจากต่างประเทศ และเข้าพักยังสถานกักกันของรัฐ หรือ State Quarantine
โดยรายแรก เป็นหญิงไทย อายุ 32 ปี กลับจากอินเดีย เข้าพัก State Quaratine ที่ จ.สมุทรปราการ ตรวจพบเชื้อ แต่ไม่มีอาการ
อีก 6 ราย กลับจากกาตาร์ เป็นพนักงานนวด เพศชาย 5 ราย อีก 1 ราย เป็นหญิงไทย อาชีพ แม่บ้าน โดย 3 รายไม่มีอาการ
และอีก 4 ราย เป็นเพศชาย เดินทางกลับมาจากคูเวต ทำงานที่แคมป์ของบริษัทต่างชาติ